Document ID: /roh_data/filtered/fineweb-2-filterrobots_roh.jsonl.gz/31892

Il cumbat electoral po pia ir liber ed ils candidats pon ir a la chatscha da vuschs. Ma co en las glistas da valitar? Tge partidas han schanzas sin in sez e per tgeninas vegni grev? Con probabel èsi che Martin Candinas dals cristiandemocrats, Silva Semadeni dals socialdemocrats, Heinz Brand da la Partida populara e Josias Gasser dals verdliberals pon salvar lur sez?
Po la Turitgaisa Magdalena Martullo-Blocher persvader ils Grischuns da sa sezza? Pon ils burgaisdemocrats remplazzar Hansjörg Hassler – u ston els surlaschar lur sez als liberaldemocrats?
Tut dumondas ch’il suveran Grischun respunda ils 18 d’october. Ad ina maisa radunda politica han Valentin Schmed, Michel Decurtins e Prisca Bundi fatg ina prima analisa.